1.2.17

קנאביס

קומדיה בראש טוב...

מאת: גדי צדקה.

הדמויות:

זהבה- כבת 45 – עקרת בית אימהית מלאת חום ואהבה, נמצאת

 בטיפולי הריון, חולמת להביא לעולם ילד יחד עם

 בעלה אברום.

אברום-( רמי) כבן 50 - סוהר בכלא מעשיהו- חולם להתקדם ולהיות

 קצין בשב"ס.

שמוליק- אסיר משוחרר – מגמגם, היה בכלא על עבירות סמים ,

 חולם להשתקם ולפתוח קיוסק בטיילת.

פרסקי (גבע) - מפקד כלא מעשיהו- טיפוס בלתי ניסבל. שואף

 להנציח את מעמדו ומתעלל רגשית בסביבתו.

נחום בלש-חוקר- מטעם מפקד הכלא.

מונולוג פתיחה שמוליק

מה נישמע? באתם יחד להצגה? לא נורא.

אני מכיר שיטה לשכוח מהכל. שתיים שלוש שאיפות והוא ייראה לך דוגמן.

לא נוגעת בדברים כאלה? אז שתיים שלוש כוסיות והוא יגיד לך שהוא אוהב אותך, זה בסדר...מה ההבדל?

מכירים מהילדות? ילדות לא מאושרת?...גם אני מכיר את עצמי מהילדות. גדלתי בשכונה מעודדת צמיחה . אמא שלי הייתה שואלת אותי, שמוליק מה אתה רוצה להיות אם תהיה גדול...

לא הייתה שולחת אותי לבית ספר...לא היה צריך...פשוט כל החומר כבר היה בבית.

טוב אז נתחיל בהצגה?

היה היה....בארץ רחוקה רחוקה...לפני הרבה הרבה שנים... אשה אחת בשם זהבה, ואברום בעלה.

(תמונה ראשונה- בית)

 (בוקר, זהבה יוצאת מחדר האמבטיה, עם חלוק וכובע רחצה, היא מחזיקה בידה בדיקת היריון, ובודקת אותה. ברקע חדשות הבוקר בטלויזיה, היא מכבה את הטלויזיה ופונה לתמונתו של רבי עוזר בן עזר ומבקשת עזרה)

זהבה: חייבת חיובי...עוד קו אחד. פליז פלוס, פליז פלוס. פלוס פלוס פלוס...עוד קו אחד. קו אחד כבר יש. מה נישאר לנו עוד קו אחד ואנחנו מסודרים. (מוציאה נר והולכת להדליק) בעזרת רבי עזריה בן עזרא שיתן לנו זרע בר קיימא. היום. אמן ואמן. (מדליקה נר לרבי עזריה) אני לא מסתכלת, תפתיע אותי. אצלי זה הכל אמונה. לא לוחצת. חיכיתי חמש עשרה שנה יכולה לחכות עוד דקה. קח את הזמן. (מזנקת אל הבדיקה) (מנערת את המקל בדיקה) איפה הבעיה לצייר עוד קו? קשה לך להוסיף קו? כל ילד יכול לעשות קו, אז קשה לך לעשות קו בשביל ילד? (מכבה את הנר) לא באתי השתטחתי עליך? על הציון שלך? עד דרום צפת נסעתי. וזה הציון שאני מקבלת? מינוס. זאת העזרה שלך רבי עזרא בן עזריה? אתה לא עוזר בכלל. ( מבועסת היא מתיישבת על הספה, ומוחה דמעה)

אברום: זהבה? (היא לא עונה) או הנה את! בוקר טוב.

זהבה: (מסתירה את הדמעה ) בוקר טוב אברום.

 אברום: מה קרה?

זהבה: מה קרה?

אברום: עשית בדיקה?

זהבה: עשיתי.

אברום: ומה יצא?

זהבה: טסט חוזר.

אברום: אני מכיר את זה. באמת מבעס. היה לי בחודש שעבר לאוטו.

זהבה: כן?

אברום: אין דבר, כפרה, פעם הבאה, עלי אל תדאגי.

זהבה: בדיוק מזה אני דואגת.

אברום: העיקר ישנו טוב הלילה.

זהבה: אתה ישנת!

אברום: כן גם אני לא עצמתי עין.

זהבה: אז כנראה נחרת בעיניים פקוחות.

אברום: אולי נמנמתי קצת, פשוט יש לי היום יום עבודה ארוך.

זהבה: אברום, הדוקטור אמר שהימים האלה הם הימים שהכי חשוב ...כמה ביציות עוד נשארו לי אברום?

אברום: אני יודע. פשוט אתמול חזרתי עייף.

זהבה: אתמול היית עייף. גם שלשום היית עייף. וגם לפני שלשום היית עייף.

 וגם מחר היית עייף. באופן כללי אתה במצב עייף. מה אתה חושב

 שפתאום יקרה נס? מאין יבוא עזרי? מרבי עוזר בן עזר ? גם

 הוא לא עוזר.

אברום: מה זה? מישהו חדש?

זהבה: כן.

אברום: מה עם הקודם?

זהבה: פוטר. זה רבי עוזר בן עזר והוא העוזר האישי הצמוד של רבי עזרה בן עזריה. מומחה בעזרה בזרע בר קיימא. (לתמונה) צ'אנס אחרון אני נותנת לך אחרת גם אתה עף מפה.

אברום: יש לנו עומס בכלא.

זהבה: אם היית משקיע בי , עשרה אחוז ממה שאתה משקיע בכלא , מבטיחה לך כל חודש מכל ביצית הייתי עושה לך ילד.

אברום: את יודעת מה? היום אני אחזור מוקדם...

זהבה: באמת? ומה תעשה? תחזור להשלים שעות שינה? מה תעשה?

אברום: מה מה אני אעשה? שנינו ביחד נעשה..

זהבה: מה נעשה ביחד אברום?

אברום: את יודעת...

זהבה: לא אני לא יודעת...? מה נעשה? ניצלע ביחד? אולי תקרא לילד בשמו?

אברום: אבל עוד אין לנו ילד.

זהבה: על זה אני מדברת.

(זהבה מגיבה בג'סטה עדינה)

אברום: מה קרה את בלחץ?

זהבה: אני לא בלחץ.

אברום: את נראית בלחץ.

זהבה: לא בלחץ.

אברום: הדוקטור אמר שאת חייבת להשתחרר מכל הלחץ הזה.

זהבה: הוא גם אמר שגם אתה לא מי יודע מה משוחרר.

אברום: כי את מלחיצה אותי.

זהבה: אז תשתחרר.

אברום: אז תשתחררי את קודם.

זהבה: בסדר, הנה אני משתחררת. (תנועה לחוצה ונעולה) הנה השתחררתי.

(פאוזה)

אברום: למה את בוכה?

(מחבק אותה)

זהבה: מרוב שיחרור, השתחררה לי דמעה.

אברום: הכל יהיה בסדר.

זהבה: אתה מבטיח אברום?

אברום: מבטיח.

זהבה: יהיה לנו ילד?

אברום: יהיה לנו ילד. אל תדאגי. אבל אני באמת צריך לצאת.

זהבה: רגע. המפתחות של הכלא עליך?

אברום: כן.

זהבה: אז האסירים לא בורחים לשום מקום. עוד לא שתית את התה שלך. |(מגישה לו ולה כוס תה ושניהם לוגמים מהתה)

אברום: אסור לי לאחר פרסקי מחלק היום את הזימונים לקורס קצינים.

זהבה: אני לא רואה מישהו יותר מתאים ממך להיות קצין.

אברום: איך תראי ? את בלי המשקפיים.

זהבה: תשתה!

(לגימה)

זהבה: אתה מקבל את הזימון יוצא לקורס קצינים ואחר כך אתה נהיה מפקד הכלא.

אברום: למה לא ישר מפכ"ל?

זהבה: למה לא באמת? ראיתי אותו אתמול בטלויזיה הוא לא יותר טוב ממך.

(לגימה משותפת)

זהבה: בדקתי לך בהורוסקופ, הולך להיות לך שבוע בלתי רגיל.

רמי: את יודעת שאני מזל טלה.

זהבה: אני יודעת.

רמי: זה ידוע שבני מזל טלה לא מאמינים בהורוסקופ.

זהבה: כתוב לך בהורוסקופ מזל טלה "צפוי שינוי".

רמי: נקווה שינוי לטובה.

זהבה: במצב שלנו כל שינוי יהיה לטובה.

שניהם יחד: בעזרת השם.

(לגימה)

זהבה: ואני רוצה שנתחיל לעשות את מה שהדוקטור אמר.

אברום: כל מה שהוא אומר אנחנו עושים.

(לגימה)

זהבה: הוא ביקש שנהיה יותר ...ספונטאניים...

אברום: אה כן בסדר הבנתי.

זהבה: אולי נעשה את זה פעם אחת באמצע היום.

אברום: באמצע היום אני בכלא.

זהבה: אתה לא יכול להשתחרר לשתי דקות?

אברום: שתי דקות?

זהבה: לא זוכרת שאי פעם עברנו את השתי דקות.

אברום: טוב נראה מה אפשר לעשות. (אוסף את הכוסות)

זהבה: דוקטור יובל אומר שכל הבעיה זה אצלנו בראש. והוא בטוח שבסוף

 אנחנו נחזיק על הידיים את הדבר הכי יפה שיש.

אברום: הדוקטור הזה כשהוא רוצה לראות דבר יפה , הוא פשוט ניגש

 לכספת שלו. יש לו שם ערימות של דברים יפים.

זהבה: לא הכל זה כסף .

אברום: צודקת, יש לו שם גם זהב ויהלומים ואבני חן. הרופאים

 האלה של הטיפולים מרוויחים יותר מסוחרי סמים.

זהבה: עוד לא גמרנו לשלם לו.

אברום: כמה עוד נישאר?

זהבה: 47.

אברום: זהו?

זהבה: אלף שקל.

אברום: 47 אלף שקל?

זהבה: כמה זה התוספת במשכורת לקצין?

אברום: 1000 שקל.

זהבה: מתאים לנו בול 47 תשלומים.

אברום: כשניגמור לשלם כבר נוכל לחתן את הילד.

זהבה: בעזרת השם. אני כבר יודעת מה אני אלבש בחתונה ( מחבקת אותו מול המראה) דמיין אותנו אברום איך ניראה?... האשה הכי יפה בעולם ,עם הסוהר הכי מצטיין והכי יפה במחוז שומרון אגף 4 כלא שאטה, מחבקים תינוק יפה ומצטיין? איך ניראה?(מוחה דמעה)

רמי: ניראה אותו דבר, פחות 47 אלף שקל.

 זהבה: לא איכפת לי, אברום אתה רק תיזכור שאתה חייב ללכת לקורס קצינים הזה ,כי אנחנו צריכים את התוספת הזאת במשכורת ואת המענק בשביל הטיפולים.

 אברום: בסדר אני חייב ללכת.

זהבה: אברום!

אברום: מה?

זהבה: אפשר מילה טובה לפני שאתה הולך?

אברום: כן.

זהבה: אני מקשיבה.

אברום: (חושב על מילה טובה) כסף?

זהבה: גם אני אותך!

 (הטלפון מצלצל, היא עונה לטלפון)

הלו! (נבהלת) שלום מריים סגנית מנהל הבנק. לא לא הכל בסדר, את לא מפריעה פשוט אני באמצע ניתוח דחוף. שמעתי את הקול שלך, ירד לי הלב לתחתונים , מנסים להחזיר לי אותו. מי במינוס? אנחנו במינוס?! לא הייתי מעלה על דעתי. אנחנו דואגים לזה, בטח. אל תדאגי את אנחנו כבר דואגים. איך אמא שלי תמיד אומרת: כסף זה כמו אהבה, כשאין לך את זה את חושבת רק על זה.

אני תמיד אומרת לאברום בעלי, אנחנו חייבים לחיות רק לפי האמצעים שלנו, בגלל זה הסכמנו לקחת עוד הלוואה שדחפתם לנו. ההלוואה של הבית חזרה?...את לא יכולה לנסות להחזיר אותה בחזרה. עד סוף החודש הכל יסתדר. היום זה סוף החודש?... אבל לא החודש העברי. אה אתמול נגמר העברי? אז הנה התחיל חדש. זה לא שנה מעוברת?...אני באמת לא רוצה להפריע לך, השיחה ניגמרה. אבל תמשיכו לשלוח לי ברכות ליום הולדת זה מאד נחמד מצידכם להזכיר לי כל הזמן בת כמה אני וכמה עוד נישאר לי. אני דואגת לזה. שלום שלום.

(התפאורה הופכת לבית כלא)

(תמונה שנייה- משרדו של פרסקי מפקד הכלא)

(נכנסים פרסקי ואברום )

פרסקי: אברום!

אברום: המפקד!

פרסקי: זה הקציר שלנו מהבוקר רק באגף שלך. שני קילוגרם קנאביס.

אברום: המפקד!

פרסקי: . עם שני קילוגרם קנאביס אפשר למסטל את כל הכלא. .

אברום: כן המפקד.

פרסקי: האגף שלך הפך לתחנת הסמים הכי פעילה במדינה.

אברום: כן המפקד.

פרסקי: מפיצים לי פה סמים במבצעים כמו בסופר. עם 1+1 חינם. (נשימה) אם מחלק הסמים יעשה לנו פה ביקורת ויראו איזה חגיגות הולכות באגף שלך, זה יהיה סוף הקריירה שלי.

נחום: כן המפקד.

 פרסקי: מה כן ?

נחום: זה יהיה סוף הקריירה שלך .

פרסקי: וזה נראה לך תקין?

אברום: לא המפקד.

פרסקי: אז תחזור לאגף שלך, עצור! , תרחרח, תאזין, תחקור תשאל. אני רוצה שמות אברום! שמות! אני רוצה לדעת מי מבריח לי סמים לתוך הכלא.

אברום: כן המפקד.

פרסקי: חופשי.

 אברום: המפקד...בעניין הבקשה שלי לקורס קצינים....

פרסקי: איזה קורס?

 אברום: קורס קצינים אני מעוניין...

פרסקי: תעביר את הבקשה למזכירה שלי.

אברום: המפקד הראיונות ביום חמישי הקרוב.

פרסקי: אני יודע מתי הראיונות אני עורך אותם.

אברום: אז אם אפשר לזרז את ה....

פרסקי: תגיש את הבקשה למזכירה שלי!

אברום: כן המפקד.

פרסקי: אני רוצה שמות אברום! שמות!

 (אברום יוצא)

פרסקי: נחום!

נחום: כן המפקד!

(נכנס נחום)

פרסקי: נחום, אני צריך את הכישורים שלך כבלש.

נחום: אני לרשותך המפקד

פרסקי: אני חייב לעלות על האנשים שמבריחים לנו את הסמים לתוך הכלא לפני שמחלק הסמים עושה לנו פה ביקורת.

נחום: כן המפקד.

פרסקי: עכשיו שים לב לתוכנית, שכנעתי את הוועדת שחרורים לקצר שליש של אחד הסטלנים הכבדים שלנו, שמוליק בן טובים. בן למשפחת סוחרים כבדים. ואני לא מתכוון לסוחרים ביודאיקה....

 נחום: במה הם סוחרים המפקד? אני לא...

פרסקי: במה אתה חושב?

נחום: אין לי מושג.

פרסקי: יש להם תחנת סמים בכל עיר, כפר , שכונה מושבה בית ספר וגנון . חסר להם רק לפתוח דוכנים אצל רמי לוי. נחום תהיה איתי. תעלה על אזרחי, ושב לשמוליק הזה על הזנב אנחנו חייבים למצוא את מי שמבריח לנו את הסמים אל תוך הכלא.

נחום: כן המפקד.

 פרסקי: חופשי.

בכלא

(אברום-(רמי) הסוהר ושמוליק בן טובים האסיר.).

שמוליק: בוקר טוב עולם! מה שלום כולם? אני יוצא מהסורגים! מה קורה? מי משחרר אותי? אנחנו שנינו מאותו אגף. רוצה להתחיל לחיות. מחכים לי באזרחות.

אברום: שמוליק , יוצא אל החיים! סוף סוף!

שמוליק: יאללה שחרר אותי אברום.

אברום: רגע! נמלא לך טופס שחרור ונעיף אותך. כבר החלטת מה אתה הולך לעשות באזרחות?

שמוליק: בטח אני הולך לפתוח קו..קו.קו...

אברום: בהצלחה שיהיה.

שמוליק: קונדיטוריה. תתגעגע אלי אברום?

אברום: אני אבכה בלילה מרוב געגועים.

שמוליק: אברום אם כבר אנחנו מדברים אני הגשתי לערייה בקשה בדואר בשביל הרשיון לפתוח את הקו..קו..., והם כותבים לי פה שאני צריך ממליצים שיחתמו לי.

אברום: נו?

שמוליק: אז אם לא איכפת לך רק תחתום לי פה שאתה ממליץ לי...

אברום: ממליץ על מה?

שמוליק: שאני בנאדם ישר.

אברום: אתה משתחרר היום מהכלא .

שמוליק: נו?

אברום: על עבירות סמים.

שמוליק: נו?

אברום: מה נו?

שמוליק: זה ניגמר חלאס די.

אברום: אני לא יכול לחתום לך.

שמוליק: למה ?

אברום: אתה יודע אתה...

שמוליק: מה בגלל שהייתי פעם פעם עבריין ?

אברום: פעם היית?!

שמוליק: אני משתחרר פותח דף חדש.

אברום: עם כל הדפים החדשים שפתחת חיסלת את יערות הגשם!

שמוליק: מה אתה לא מאמין בי אברום?

אברום: אתה הולך לפתוח פיצוציה של

שמוליק: ק...ק...ק...

אברום: קראק

שמוליק: לא. קקקק

אברום: קנאביס

שמוליק: קקק

אברום: קוקאין.

שמוליק: קונדיטוריה.

אברום: נו מה אמרתי תחנת סמים.

שמוליק: אני ג..מרתי עם הסמים. תחתום לי בחיאת אברום. אני אכניס אותך שותף.

רמי: תמצא לך שותף אחר. יאללה...שם?

שמוליק: שששש....ש....נו אתה לא זוכר.

רמי: שמוליק!

שמוליק: שמוליק!

אברום: זה מסמך שחרור רשמי !  חייבים למלא אותו לפי הפרוטוקול, אתה מבין? אני שואל, אתה עונה, אני כותב. עכשיו תתרכז ותענה. שם משפחה?...

שמוליק: בב...בב...

אברום: נו אתה לא  רוצה להשתחרר ?

שוקו: בטח רוצה.

רמי: אז חבל על כל דקה. אמרתי לך זה מיסמך רשמי...אני שואל...

שמוליק: הבנתי...אתה עונה אני כותב.

רמי: אתה רוצה לכתוב?

שמוליק: לא לא...כמו שאמרת אני שואל אתה עונה...

רמי: אני עונה?

שמוליק: הי יו יה!

רמי: קח תחתום.

שמוליק: על מה?

רמי: טופס שחרור. קח תקרא.

שמוליק: אה...אני חלש בקריאה...אני טוב בדיבור.

רמי: יאללה תחתום.

שמוליק: מה זה מממ...גילת יום העצמאות?

רמי: נו תחתום!

שמוליק: אני חותם לך ....אתה חותם לי.

רמי: אז או שאתה חותם, או שאני זורק אותך לצינוק על ביזוי סוהר בכיר.

שמוליק: ללללא לא מוצא את העט.

רמי: יאללה גש תחתום ותעלה על אזרחי נעיף אותך מפה.

(נכנסת זהבה)

זהבה: אברום!

אברום: זהבה! מה את עושה פה?

זהבה: אברום! (לוחשת) הדוקטור אומר שאני מבייצת!

אברום: שקט את עושה לי בושות.

זהבה: אם אנחנו רוצים להיכנס להריון אנחנו צריכים לעשות את זה עכשיו.

אברום: אני צריך לדבר עם פרסקי בעניין של הקורס קצינים.

זהבה: אז תגיד לו שיסדר לנו חדר פה בכלא עכשיו. הנה פה מאחורי הסורגים

 אף אחד לא רואה. אינטימי.

אברום: איך אינטימי הכל הכלא מצלמות.

זהבה: (מתייפה) אני חייבת אותך...שתי דקות.

אברום: את רוצה להיכנס להריון בכלא?

זהבה: לא אכפת לי איפה.

אברום: ייוולד לנו ילד עבריין?!

זהבה: למה אתה שלילי? אולי הוא יהיה עורך דין פלילי.

אברום: זה אותו דבר.

זהבה: אני מחכה לך פה. .

אברום: רוצי הבייתה חכי לי בבית. אני גומר פה וצ'יק צ'ק אני בא.

זהבה: מחכה לך.

אברום: בסדר.

זהבה: ממתינה.

אברום: אני אגיע.

זהבה: אל תתעכב.

אברום: בסדר.

זהבה: אולי בכל זאת אני אשאר?

אברום: די!

(נכנס שמוליק)

שמוליק: יאללה אברום אני מוכן לאזרחות.

אברום: מה זה החליפה הזאת?

שמוליק: מה אתה רוצה עצרתם אותי בן שתים עשרה.

אברום: גדלת פה יפה.

שמוליק: הנה קח חתמתי.

אברום: ככה חותמים?

שמוליק: גם בכתיבה אני מגמגם

(פרסקי ניכנס)

פרסקי: בוקר טוב.

אברום: לקבלת מפקד הכלא, היכון להקשב! הקשב!

פרסקי: מה מתרחש?

רמי: המפקד, היום אנחנו נפרדים סוף סוף מ...בן טובים.

פרסקי: אם הוא היה בן טובים הוא לא היה כאן.

(שמוליק צוחק)

פרסקי: סתום! ברכות!

שמוליק: ת...ת...ת...

אברום: (לוחש) עדיף תשתוק !

שמוליק: עדיף תשתוק!

פרסקי: כמה זמן בילית אצלנו?

שמוליק: ב...ב...בכללי או ב...ב...במיצטבר?

פרסקי: : בסך הכל .

שמוליק: שששש...

פרסקי: שש שנים?

שמוליק: שמונה...שמונה ....

פרסקי: שמונה שנים?!

שמוליק: שמונה עשרה שנה .

גבע: ח"י שנים

שמוליק: ח"י אבל הרגתם אותי.

(אברום צוחק, פרסקי נועץ בו מבט) עדיף תשתוק! עשיתי פה כיתה ז', ח' ט' אחר כך ביב' חזרתי עוד פעם.

גבע: למה?

שמוליק: להשלים בגרות.

גבע: יפה.

שמוליק: בפעם הבאה נעשה את התואר.

גבע: תואר!? יש לך שאיפות .

שמוליק: לא אני גמרתי עם השאיפות.

גבע: שחרר אותו.

(גבע עומד לצאת)

רמי: המפקד!

שמוליק: כן.

גבע: כן?

רמי: המזכירה שלך עוד לא זימנה אותי לראיון איתך לקורס קצינים.

גבע: (מחייך) אברום?! אתה יודע למה אני אוהב אותך?

רמי: לא המפקד.

פרסקי: אתה יודע לשלב הומור בעבודה.

רמי: המפקד, אבל אני באמת מעוניין להיות קצין בשב"ס.

פרסקי: אברום....אתה באמת רוצה להיות קצין גבוה?!

רמי: יותר מזה , זה גם מה שאשתי רוצה.

גבע: טוב אז אני אתייעץ הערב עם אשתי אני אשאל אותה מה דעתה.

שמוליק: סליחה אני קצת ממהר...

פרסקי: כדאי שנשחרר את האסיר...מחכים לו בחוץ...

אברום: כן המפקד. (פותח את המנעול)

גבע: בהצלחה. ותחזור למוטב במהירה.

אברום: במהירה הוא יחזור לפה .

שמוליק: אל תסגרו!

פרסקי: אתה תמיד מוזמן.

שמליק: תודה.

בן טובים: פרסקי!

פרסקי: כן אסיר שמוליק.

שמוליק: עכשיו אני אזרח.

פרסקי: נכון.

שמוליק: אז אנחנו יכולים לדבר בגובה העיניים?

פרסקי: בוודאי.

שמוליק: רציתי להגיד שסוהר בכיר אברום הוא היה בשבילי אחלה סוהר. באמת אהב אותי כמו אבא,

אברום: שמוליק.

שמוליק: תן לי לסדר לך את זה. אל תתערב. כשלא הייתי בסדר, הוא היה סוגר אותי בצינוק, ואבא שלי כשלא הייתי בסדר היה סוגר אותי בשירותים. זה זיכרונות יפים כאלה מהילדות .

אברום: שמוליק!

שמוליק: אל תצטנע. ואני חושב שהוא יכול להיות אחלה קצין פה אצלכם בשב"ס. תן לי לסדר לך את זה. למה אתה מתקתק? אתה לא רואה בנאדם מדבר? תן לסדר לך. הבנת? אז אנחנו יכולים לסגור את זה בינינו?

פרסקי: אברום! עם ממליצים כאלה אתה יכול ללכת ישר על המפכלו"ת.

אברום: סליחה המפקד!

פרסקי: בקש ממנו גם מכתב המלצה לשר.

שמוליק: בכיף!

פרסקי: אברום! שמות, אירגנת לי?

שמוליק: לא המפקד.

פרסקי: אתה יודע מה אברום?

אברום: המפקד?

פרסקי: תבוא ביום חמישי לראיון, אתה תהיה המרואיין הראשון. הגיע הזמן שתיכנס אלי באמת. . (טלפון) סליחה רגע! אריה! אהלן! אתה זוכר את אריה, היה איתנו בקורס סוהרים...עכשיו הוא מפקד נפחא... אריה! לא תאמין מי רוצה לצאת אצלי לקורס קצינים...אברום! היית מאמין? מה שלום האשה?

(גבע יוצא)

שמוליק: אתה לא רוצה להיכנס איתי שותף בקו...קו...? פיפטי סיקסטי...

(התפאורה מתחלפת לביתם של שמוליק וניסים) נסים נכנס)

ניסים: שמוליק!

שמוליק: ניסים?

ניסים: השתחררת?!

שמוליק: בקרוב אצלך.

ניסים: מזל טוב על השחרור. דאגתי לך...יאללה בוא הבייתה.

שמוליק: אני אבוא ...יותר מאוחר...

ניסים: בטח תבוא לאן תלך...

שמוליק: לא יודע...

ניסים: קח. (שם לו מנות ביד)

שמוליק: מה זה?

ניסים: מנת פתיחה.

שמוליק: לא תודה אכלתי בכלא.

ניסים: איך אמא הייתה אומרת? עם האוכל בא התאבון. קח מתנת שחרור.

שמוליק: לא...אני לא...אני ...

ניסים: שים בכיס שים.

שמוליק: אני כבר לא משתמש...

ניסים: שים בכיס!

שמוליק: תגיד שים בכיס!

 (שמוליק פונה ללכת )

ניסים: בוא! יש לנו היום חלוקה.

שמוליק: כבר קבעתי עם אנשים...

ניסים: איזה אנשים?

שמוליק: מחכים לי בעירייה...

ניסים: מי מחכה לך?(צוחק) ראש העיר? אתה בא איתי עכשיו יש לנו עבודה.

שמוליק: אני...לא יכול ..

ניסים: אפח'ד לא שאל אותך אם אתה יכול או אם אתה רוצה... יש לנו עבודה!

שמוליק: אז תגיד יש עבודה.

ניסים: ככה אני אוהב אותך.

שמוליק: אם יתפסו אותי עוד פעם עם משלוח יכניסו אותי לכל החיים.

ניסים: נו אז מה? לא שלחתי לך כל חודש "עוגיות" ממני?

שמוליק: אולי תיכנס אתה פעם ככה בשביל הכיף?...

ניסים: שתוק! כנס לאוטו ...

שמוליק: אתה תקפיץ אותי לעירייה?

ניסים: כנס ללנצ'יה השחורה.

שמוליק: אז תגיד לנצ'יה שחורה.

(טלפון ללקוח)

ניסים: הלו! אהלן גבר! מה פתאום מאחר? הסחורה מוכנה כבר שבוע. רק לא היה לי מי שיביא אותה אליך.עכשיו יש. (לוחש) אח שלי שמוליק...הוא יגיע אליך עוד היום עם הסחורה. שולח לך ירוק ולבן. רק אל תשכח לשלם לי בשחור. יאללה סלמאת. (מסתובב עם הגב לשמוליק, שמוליק בורח) (מסיים את השיחה) שמוליק? שמוליק! ברח!?...

(נכנס נחום מחופש לבלש עם מכנסיים נופלות)

ניסו: אפשר לעזור?

נחום: כן כן...אני מחפש את שמוליק בן טובים.

ניסו: את מי?

נחום: שמוליק...בן טובים.

ניסו: בחיים לא שמעתי את השם הזה.

נחום: לא מכיר?

ניסו: שום דבר.

נחום: לא ראית אותו פה בסביבה?

ניסו: לא מכיר אותו אומר לך.

נחום: אז אני אחפש במקום אחר.

ניסו: כדאי לך.

נחום: יום טוב שיהיה לך.

ניסו: גם לך.

נחום: תודה על העזרה.

ניסו: בקטנה.

ניסו☹ (בטלפון) אמא, אם את רואה את שמוליק תגידי לו המשטרה יושבת לו על הזנב. ושלא יעיז להתקרב למעבדה.

(נחום יוצא)

תמונה שלישית- בית

( התפאורה מתחלפת לבית של אברום וזהבה. )

זהבה: (מבחוץ) חזרת אברום!?

אברום: (מדוכא גמור הרוס) לא אני עוד בדרך.

זהבה: אתה מוכן ?

אברום: למה?

זהבה: מחכה לך מהבוקר.

אברום: אה כן...תיכף...

זהבה: אני רק מזכירה לך שנשארו לנו עוד פחות מ 24 שעות לביצית.

אברום: בסדר רק תני לי לנשום רגע.

זהבה: אין לחץ. קח אוויר. תנשום. נשמת?

אברום: אני בתהליך. למה הנר?

זהבה: בשביל הרומנטיקה.

אברום: אבל זה נר נשמה.

זהבה: ואתה לא הנשמה שלי? איך היה בכלא?

אברום: כלא...את יודעת הנוף לא משהו.

זהבה: אני מתכוונת קיבלת זימון לראיון עם פרסקי?

אברום: כן...קיבלתי.

זהבה: יופי... תמיד רציתי לעשות את זה עם קצין.

אברום: שניה אחת.

זהבה: אין לחץ. אתה לא מרגיש טוב?

רמי: אני מרגיש מעולה, היום הכי מאושר בחיי.

זהבה: אתה רוצה אולי שאני אמרח לך קצת בושם?

רמי: לא אוהב בושם.

זהבה: ככה פה ברקות, טוב לך? יעשה לך מצב רוח טוב? זה מרגיע.

רמי: את יודעת מה תמרחי בושם.

זהבה: אולי אכלת משהו מקולקל בכלא?

רמי: לא אכלתי כלום .

זהבה: בגלל זה אתה נראה ככה נבול אני הולכת להביא לך מעמול מהמעמולים שאני מכינה למסיבה.

רמי: איזה מסיבה?

זהבה: המסיבה של הקבלה של הדרגה של הקצונה.

 כולם באים לשמוח איתנו.

אברום: מי זה כולם?

זהבה: כולם זה כולם.

רמי: לא מתאים לי מסיבה.

זהבה: זהו זה אברום, נגמרו הימים של המסכנות, מהיום אתה קצין בכיר . ועוד מעט בעזרת השם הולך להתרוצץ לנו פה זאטוט קטן. פה יהיה הלול, פה תהיה אוניברסיטה. הוא יהיה הדיקאן של האוניברסיטה. פה תהיה פינת החתלה, פה פינת הנקה ופה פינת הקאה.

רמי: הסתדרתי.

זהבה: אני רוצה שגם נחליף את הספה מימי המלך חסן הראשון .

אברום: למה?

זהבה: שהתינוק לא יחשוב שנולד במרוקו. וגם המיטה בחדר שינה כבר עשתה את שלה. הגיע הזמן להיפרד ממנה.

רמי: אז את יודעת מה? לפני שאנחנו נפרדים מהמיטה, ברשותך אני אלך להיפרד מהמיטה לכמה דקות.

זהבה: בסדר גמור אתה תיכנס לנוח לכמה דקות, ואני תיכף באה אליך בהפתעה.

רמי: אולי תפתיעי ולא תבואי?

זהבה: מה?

רמי: מחכה לך.

 (רמי יוצא, צלצול בדלת, זהבה פותחת את הדלת שמוליק עומד בפתח עם בגדים צבעוניים וכובע מיוחד כמו סוחר סמים מהסרטים מחזיק טפסים ביד)

שמוליק: ש....ש...ש...

זהבה: צודק. ששששששש. למה בעלי ניכנס לנוח.

שמוליק: ששש...

זהבה: שם זה קופת חולים לא פה .

שמוליק: שששלום! פה זה טש...טש...טש...רניחובסקי ששש....ששש...66?

זהבה: עד שתסיים את השאלה כבר בטח נעבור דירה.

שמוליק: פה זה הבית של אברום?

זהבה: פה זה הבית של אברום וזהבה.

שמוליק: ואת?

זהבה: אני אברום.

שמוליק: באזרחות אתה נראה אחרת. איפה אברום?

זהבה: אברום הלך לנוח.

שמוליק: אז תעירי אותו בקשה.

זהבה: מה כל כך דחוף?

שמוליק: אני צריך שהוא יחתום לי פה.

זהבה: אז תבוא בעוד שעה שעתיים.

שמוליק: לא יכול. אברום! קום!

זהבה: הוא הלך לנוח וגם אני הולכת לנוח!

שמוליק: תנוחו בשלום על משכבכם אחרי שאני אלך . אני צריך שהוא יחתום לי פה שאני בנאדם ישר.

זהבה: תסלח לי אני אפילו לא יודעת מי אתה!

שמוליק: אני שמוליק חבר של אברום מהעבודה.

זהבה: מה מהכלא?

שמוליק: כן אנחנו מאותו אגף.

זהבה: אז איך זה שאני לא מכירה אותך?

שמוליק: את לא מסתובבת באגפים הנכונים. פשוט הוא בצד החיצוני של האגף ואני בצד הפנימי.

זהבה: לא ראיתי אותך בהרמת כוסית בראש השנה?

שמוליק: אני בדיוק אז הרמתי כוסית עם האסירים. גם להם מגיע....

זהבה: הוא אף פעם לא סיפר לי על חבר לעבודה בשם שמוליק .

שמוליק: אני מהמעגל השני של החברים.

זהבה: אני מבינה הייתם יחד בהשתלמות סוהרים.

.שמוליק: בדיוק...בערך... הוא היה ה...סוהר...

זהבה: ואתה?

שמוליק: אני הייתי א...א...א...

זהבה: אחראי משמרת?

שמוליק: (מסמן לא.) א..א... א...

זהבה: אבטחה היקפית?

שמוליק: (מסמן לא.) א...א...א...

זהבה: אלוואי שתדבר כבר כי אני מזדקנת פה בינתיים.

שמוליק: א...א...את יודעת מה גברת זהבה? אולי באמת ניתן לאברום לנוח?

זהבה: רעיון מצויין.

שמוליק: אז תעזרי לי את.

זהבה: הנה עזרתי לך פתחתי לך את הדלת.

שמוליק: גברת זהבה, האם את מוכנה להקדיש שתי דקות לבן אדם שהחיים שלו הרוסים?

זהבה: האם אתה מוכן לצאת כדי שאני אוכל להקדיש שתי דקות לבעלי?

שמוליק: אני מתחנן שתי דקות.

זהבה: זה מה שיפתור לך את הבעיות? שתי דקות?

שמוליק: דקה ארבעים ושתיים.

זהבה: מה אתה רוצה?

שמוליק: שום דבר...רק שתחתמי לי.

זהבה: אני אחתום לך?

שמוליק: כן רק תמלאי פה את השם שלך ותעודת זהות ותכתבי שאת מכירה אותי

זהבה: אבל אני לא מכירה אותך.

שמוליק: נעים מאד שמוליק. ושאני בנאדם ישר ותוסיפי כמה שורות משלך המלצה עלי. ותחתמי פה פה פה ופה פה לא צריך זה לצורכי מישרד. ופה. וזהו.

זהבה: לחתום על מה?

שמוליק: שיתנו לי לפתוח קקק

זהבה: קח את הזמן. הוא בטח כבר נירדם.

(נכנס אברום הרוס)

אברום: אי אפשר לנוח דקה בבית הזה?

זהבה: הוא אומר שהוא בא אליך.

אברום: אלי? שמוליק ?

שמוליק: אהלן אברום. מה קורה?

אברום: מה אתה עושה פה?

שמוליק: פגשתי את אשתך, עכשיו אני

 מבין למה אתה כל כך אוהב את הכלא.

אברום: איך גילית איפה אני גר?

שמוליק: אנחנו מעבירים בינינו את הכתובות של כל הסוהרים, שלא נדפוק מכה לקולגה..

זהבה: רגע אחד, אתה אסיר?!

שמוליק: מה פתאום! ...הייתי.

זהבה: אני מבקשת שתצא החוצה.

אברום: רגע אחד זהבה.

זהבה: אתה יודע שאני לא מרשה לך להביא את העבודה הבייתה.

אברום: רגע אחד, תני לי להבין מה הוא רוצה.

אברום: מה אתה צריך שמוליק?

שמוליק: שמע אברום, זה באמת לא היה לי קל לבוא ככה.

רמי: מה הבעיה?

שמוליק: מה אני אגיד לכם...הבעיות שלי מתחילות בילדות. אבא

 שלי היה מרביץ לי...ואמא שלי הייתה מרביצה לו.

רמי: מה הבעיה עכשיו ?

שמוליק: לא עכשיו היא כבר לא מרביצה לו.

רמי: מה אתה רוצה?

שמוליק: אברום! תעזור לי! לא נותנים לי את הרשיון לקו קו קו...

רמי: קונדיטוריה.

שמוליק: . צריך תעודת יושר! ואני לא רוצה לחזור לסמים. אבל אין לי מה לאכול. בא לי רעיון אמרתי אני אלך לעבוד בבנק הדם, יתנו לי כמה גרושים, אתרום כל יום דם ואני אעזור למדע!

זהבה: אולי למדע בדיוני.

שמוליק: הגעתי לבנק הדם עצרו אותי אמרו לי הדם שלי מסוכן לציבור.

רמי: מה אתה רוצה ממני שמוליק?

שמוליק: שתחתום לי לעירייה.

רמי: כבר אמרתי לך שאני לא יכול...

שמוליק: אברום! אתה הסיכוי האחרון שלי. אתה החבר החוקי היחיד שיש לי, כל שאר החברים שלי, יש להם סיפריה...

זהבה: סיפריה?!

אברום: ספרייה של תיקים במשטרה.

זהבה: צא מפה בבקשה! הוא בטח מלא חיידקים של סמים.

שמוליק: אברום שמע לי בשביל הבריאות שלך תוציא אותה.

אברום: תרגיע.

זהבה: אני מתחננת אברום.

שמוליק: אני מתחנן אליך אברום, היום תפס אותי כזה ייאוש...בשביל לא ליפול לדיכאון לקחתי מנה

אברום: כבר חזרת לסמים?

שמוליק: לא חזרתי, רק לקחתי טעימה כדי להיזכר במה אסור לי לגעת.

זהבה: מאיפה הוא מביא את הסמים האלה בכלל?

שמוליק: אנשים דוחפים לי.

אברום: מי זה האנשים האלה שמוליק.

שמוליק: אתם לא מכירים. נתנו לי עשר אמרו לי זה לשבוע. מנה לכל יום. אז חשבתי אני אקח הכל בבת אחת אני אגמור עם החיים האלה.

זהבה: אז איך זה שאתה עדיין פה?

שמוליק: הבעיה שאחרי גו'ינט אחד הרגשתי או או או...

זהבה: אורנג אוטנג.

שמוליק: אופטימי. מנה אחת וחזר לי החיוך.

זהבה: אז עכשיו יש לנו אורנג אוטנג אופטימי עם חיוך של מסומם.

שמוליק: אני יודע. זה לא טוב. תחתום לי מהר לפני שאני עוד פעם נופל לדיכאון.

אברום: תראה לי את הטפסים.

זהבה: אתה לא חותם לו.

שמוליק: שקט את! לא רצית לעזור אל תתערבי.

זהבה: אתה לא חותם למסומם הזה.

שמוליק: אני כבר לא עושה יותר סמים! את לא אמרת שאת הולכת לנוח.

זהבה: הרגע אמרת שלקחת הבוקר מנה.

שמוליק: מה רצית שאני אזרוק אותה? את יודעת כמה עולה מנה?

זהבה: אני בטוחה שאתה יודע.

שמוליק: את חושבת שאני לא אומר "לא לסמים", רק הבעייה שהסמים לא מקשיבים לי!

זהבה: נשארו לו עוד תשע מנות שלא מקשיבות לו.

שמוליק: אז אני נישבע לכם אני מוכר אותם לניזקקים. בסדר?

 אני נקי! אם רק היו מרשים לי לעשות רשיון הייתי מראה לך

 איך אני נוהג. ושלא תביני אני נגד לתת לבנאדם מסומם לנהוג, אבל

 לפעמים אין ברירה צריך להביא את הילדים לבית ספר.

זהבה: זה לא אתי שתחתום לו.

שמוליק: אני לא חייב שזאת תהיה אתי. מי זאת בכלל אתי?

אברום: שמוליק! אתה מוכן לתת לי את השמות של מי שמבריח את הסמים לכלא?

שמוליק: אברום, אתה רוצה שיהרגו אותי?! אתה רוצה אותי מת?

אברום: לא.

שמוליק: אז תחתום לי תן לי להתחיל משהו חדש.

זהבה: אם הוא יחתום לך וזה ייוודע למישהו...

שמוליק: מאיפה שמישהו ידע מזה? זה רק ביני ובינו ובינך ובין העירייה

 והמשטרה ואתי. מי זאת בכלל אתי ?

זהבה: אברום אם תחתום לו יעיפו אותך מהקורס קצינים.

שמוליק.: הוא בכלל לא הולך לקורס קצינים.

זהבה: אתה מוכן להפסיק לדבר שטויות?

שמוליק: אברום, תגיד לה מי צודק, אני או אני?

זהבה: מה הוא מדבר הטמבל הזה?

רמי: זהבה...אני לא הולך לקורס.

זהבה: מה?

רמי: אני לא הולך לקורס קצינים, ירדתי מזה.

זהבה: פרסקי לא הזמין אותך לראיון?

רמי: הזמין

זהבה: אז אתה הולך לראיון הולך לקורס ונהיה קצין.

רמי: אני לא מתאים.

זהבה: כבר הודעתי לכל העולם ואשתו שאתה הולך להיות קצין.

רמי: אז תוציאי להם הודעת ביטול.

זהבה: אתה הולך לעשות לי בושות?

אברום: זהבה, אני חושב לעזוב את הכלא..

זהבה: מה עובר עליך תגיד לי?

אברום: אני חושב להתפטר.

זהבה: מה? אתה רוצה להיות מובטל? מה אתה רוצה להיות מסומם? אתה רוצה טלפונים מהבנק? שכל הצ'קים שלנו יחזרו? " דרך אגב ההלוואה של הבית חזרה.

רמי: למה חזרה?

זהבה: בגלל ההוצאות על הטיפולים. ושתדע לך שרק בגלל כל הלחץ הכלכלי

 הזה אני לא נכנסת להיריון. וגם בגלל שאתה לא מספיק רוצה.

אברום: אני לא מספיק רוצה?

זהבה: כן. אתה לא מספיק רוצה כלום. ואם לא תלך לקורס ולא תביא את

 התוספת למשכורת , גם הלחץ יגדל, וגם לא נוכל לשלם לטיפולים ואתה

 ואני ניזדקן לנו פה לבד לבד לבד. אני רוצה ילד אתה שומע? אני רוצה

 ילד!

 (אברום יוצא)

שמוליק: יש לך אולי טישו?

זהבה: אה...תיסלח לי.

 (פאוזה)

שמוליק: (מאשים) ראית מה עשית! (פאוזה) אני חושב שאני אשב פה ואחכה לאברום.

זהבה: אתה רוצה אולי לחשוב עוד פעם.

שמוליק: לא. אני כבר סגור על זה. אני אשב אחכה לו.

זהבה: עד הבוקר תשב.

שמוליק: כבר שמונה עשרה שנה אני יושב.

זהבה: אז תשב.

שמוליק: אני יושב.

(פאוזה)

שמוליק: את יודעת..אני הייתי לידו כשהוא ביקש מפרסקי את הראיון.

זהבה: אני שמחה בשבילך. שלום.

שמוליק: שלום וברכה.

שמוליק: בואי נגיד שאם אני הייתי מבקש מפרסקי לצאת לקורס קצינים, היה לי יותר סיכוי מאברום . ולא מגיע לי.

זהבה: אה לא מגיע לך?

שמוליק: לא מגיע לי, פרסקי צחק לו בפנים.

זהבה: לאברום שלי?

שמוליק:כן הוא השפיל אותו.

זהבה: השפיל אותו? ואיך הוא הגיב?

שמוליק: התחיל לו הפרסקינסון.

זהבה: המה?

שמוליק: הפרסקינסון כשהידיים מתחילות לרעוד.

זהבה: אתה מתכוון פרקינסון?

שמוליק: בדיוק זה מחלה על שם פרסקי.

זהבה: מסכן שלי הוא רועד מפחד מפרסקי.

שמוליק: כולם רועדים פחד מפרסקי.

(פאוזה)

שמוליק: אני יכול להגיד לך איזה מילה קטנה על אברום?

זהבה: מה?

שמוליק: אברום צריך להשתחרר.

זהבה: נכון, הוא צריך להשתחרר.

שמוליק: הוא יותר מידי עושה חשבון.

זהבה: הוא עושה חשבון לאנשים. נכון.

שמוליק: יותר מידי לחוץ.

זהבה: נכון. הוא לחוץ מידי.

שמוליק: בקיצור הוא צריך פרח.

זהבה: קיבל פרח. קיבל זר.

שמוליק: פרח פרח.

זהבה: שאני אשלח לו פרח מ"זר פור יו" וכאלה?

שמוליק: פרח.

זהבה: על מה אתה מדבר איתי?! יש לך פריחה בעין?

שמוליק: אני מדבר על עלים טבעיים.

זהבה: מה טבעיים? עלי בייבי? פטרוזיליה?

שמוליק: דומה לפטרוזיליה רק יותר חזק.

זהבה: קוזברה?

שמוליק: קונאביס.

זהבה: קונאביס? של איזה עדה זה?

שמוליק: זה קיבוץ גלויות.

זהבה: קנאביס! קנאביס זה לא סמים?

שמוליק: ממש לא. סך הכל פרח נחמד. "פרח נתתי לנורית... עד היום לא שילמה לי."

זהבה: אני עוד לא ראיתי את הפרח הזה בשום חנות פרחים.

שמוליק: זה בגלל שהוא יקר.

זהבה: אז אם הוא כזה יקר למה אתם ממשיכים לקנות אותו?

שמוליק: גם יוקר המחייה יקר ועדיין ממשיכים לחיות!!!

זהבה: גם נכון. אז אתה רוצה שאני אתן לאברום שלי קנאביס.

שמוליק: למה לא? את יודעת מי המציא את הקנאביס?

זהבה: אתה בטוח יודע. השכן מלמעלה?

שמוליק: אלוהים.

זהבה: אלוהים ברא את הקנאביס?

שמוליק: בטח. אפילו היה איתי רב בכלא, רב גדול! עוזר בן עזר. הוא אמר לי שאלוהים ברא את הקנאביס.

זהבה: הוא ישב איתך בכלא הרב הזה?

שמוליק: מה יעמוד כל היום?

זהבה: ... גם הוא לקח סמים הרב הזה?

שמוליק: לא...רק בימי חול. ברגע שאברום יקח פרח אחד, הוא יהיה פרח קצונה בקורס קצינים.

זהבה: אז אברום שלי יהיה קצין נרקומן וג'נטלמן.

שמוליק: הוא יקח את זה חד פעמית כמו תרופה.

זהבה: איך תרופה?

שמוליק: דוד של אבא שלי, גיסו? אחיו.. אח שלו

זהבה: פלוני אלמוני.

שמוליק: בדיוק הוא. אשתו היו לה בעיות להביא ילדים, נתן לה פרח קנאביס עשתה איתו ששש...

זהבה: ששה ילדים?

שמוליק: שש עשרה ילדים.

זהבה: שש עשרה ילדים. הוא בטח חרדי?

שמוליק: לא, הוא סתם אוהב את אשתו. הוא תמיד היה מוזר כזה..

זהבה: אברום יירה לעצמו בראש לפני שיגע בזה.

שמוליק: (תקיעה)אז לא עדיף שייגע בזה ולא יירה לעצמו בראש.

זהבה: זה בחיים לא יקרה.

 שמוליק: אני מצטער אבל אני חייב ללכת...

זהבה: יא חבל לא תישאר קצת?

שמוליק: מחכים לי בגשר...

זהבה: איזה גשר?

שמוליק: מכירה את צומת ההלכה?

זהבה: כן.

שמוליק: הירידה לאיילון?

זהבה: הפוסטר זה אתה?

שמוליק: לא זה בר רפאלי. אני מתחת .

זהבה: מה אתה עושה שם?

שמוליק: מתפרנסים.

(שמוליק יוצא)

(לילה מאוחר, זהבה ופרסקי לא מצליחים "לישון" אברום לבוש פיג'מה מהלך בבית סהרורי)

זהבה: אברום, בוא לישון!

אברום: לא מסוגל לעצום עין.

(פאוזה)

זהבה: ממה אתה פוחד?

אברום: הוא מזמין אותי לראיון רק בשביל להשפיל אותי.

זהבה: ואתה חייב ללכת לראיון?

אברום: חייב . אחרת זה סירוב פקודה.

זהבה: אז אתה תלך ותראה לו מי אתה.

אברום: אני רק רואה אותו אני מתחיל לרעוד מרוב פחד.

זהבה: הכנתי לך לכבוד הדרגה בצק לעשרה מגשים של מעמול .

אברום: אם הוא יפטר אותי אני מת, לפחות

 יהיה לך כיבוד לשבעה.

זהבה: אם אתה תמות אני אהרוג אותך! אם הוא יפטר אותך, לא נוכל להמשיך בטיפולים. לא יהיה לנו ממה לחיות. ולא יהיה לי בשביל מה לחיות.

אברום: אם לא תהייה ברירה...נעשה הפסקה בטיפולים עד שאני אמצא עבודה חדשה, ואז נחזור לזה.

זהבה: מתי נחזור לזה? כשאני אהיה פג תוקף?

אברום: אני מצטער זהבה. (פאוזה) מצטער שאני כישלון. (יוצא)

זהבה: זה לא אתה הכישלון. זה אני הכישלון. (מניחה יד על הבטן)

(אברום יוצא) (צועדת עם נר חדש לכיוון התמונה של רבי עזרא...מבינה שזה מטופש, עוזבת אותו, מגיעה לקדמת הבמה ופונה לריבונו של עולם.)

ריבונו של עולם. מדברת אליך זהבה. זהבה אשתו של אברום. אברום הבן של רחל, שלא תתבלבל עם אברום הבן של מרסל. אתה זוכר אותנו? לא שכחת? אני עוד מעט בת חמישים. רק בזכותך אני נראית צעירה לגילי. ואברום...תראה את אברום שלי מה קורה איתו? מה יהיה איתנו, ריבונו של עולם? לא ניזכה לראות תינוק מתרוצץ בבית? ועכשיו העניין הזה עם העבודה? מה אני יכולה לעשות תגיד לי? אם יפטרו את אברום, מאיפה נשלם על הטיפולים? ומאיפה נתפרנס? ואיך נשלם את החובות לבנק? ואיך סוף סוף אני איכנס להיריון? אני יו דעת שאתה מאד עסוק עם המזג אוויר והבעיות בממשלה ויש לך עוד הרבה פתקים בכותל שבטח עוד לא קראת. אבל בכל זאת אם אפשר שתפנה בשבילנו איזה דקה ותעזור...קצת...אני רק רוצה שתדע...שכל מה שאני עושה אני עושה מתוך האמונה שאתה מקשיב לי ..גם אם אנחנו עושים לפעמים שטויות...

 (נחום הבלש אבוד ברחוב )

(נחום מחייג בטלפון, פרסקי עונה)

(נחום מחייג בטלפון, פרסקי עונה לבוש פיג'מה עם כרס גדולה ומתכונן לישון.)

נחום: הלו? פרסקי?

פרסקי: נחום?

נחום: שלחת אותי לעקוב אחרי בן טובים.

פרסקי: מצאת את המעבדה שלהם?

נחום: עוד לא ....אבל אני רוצה בינתיים לדווח לך על המעקב.

פרסקי: קדימה...דווח.

נחום: אז ככה איך שהוא יצא מהכלא

פרסקי: נו?

נחום: הוא נעלם לי.

(פאוזה)

פרסקי: ו..?

נחום: אין לי מושג איפה הוא.

פרסקי: נחום זה מאד מקדם אותנו. אז מה רצית לדווח לי?

נחום: (רועד מפחד) זה הדיווח.

פרסקי: (רותח) זה הדיווח?

נחום: המפקד. אני מבטיח לך שאני לא מתייאש. אנחנו נמשיך להילחם בפשע עד שנמגר אותו. אני אהפוך עולמות

פרסקי: נחום!

נחום: המפקד?

פרסקי: סדר את המכנסיים.

נחום: כן המפקד.

פרסקי: מכיר את גשר ההלכה?

נחום: מכיר.

פרסקי: מכיר את הנרקומנים שעומדים בצומת ומבקשים נדבה?

נחום: שלום שלום לא יותר.

פרסקי: גש חפש אותו שם.

נחום: כן המפקד!

 (מפהק מכפתר את הפיג'מה והולך לישון)

 (גשר ההלכה- בצומת)

(רעש של מכוניות, צומת ההלכה- שמוליק מתעלק על נהגים בצומת.)

שמוליק: תוריד תחלון תוריד...יש עליך אולי שטר של חמישים? לא? מאה? מאתיים גם הולך. מכיר את זה לפעמים גם אני ניתקע בלי כסף. תבדוק. אין. לא חשוב אז אולי יש לך כיליה? יש לך שתיים לא?...חבל זה עומס. פי פי פי פיספסת את הרמזור הירוק. לא נורא עוד רבע שעה זה מיתחלף. אל תילחץ. שמע אנחנו כבר מכירים...אתה יכול לחתום לי פה ...שאני בנאדם ישר...טוב סע סע...אל תעבור יותר בצומת הזה. סע מכביש 6. ממחר אני לוקח פה אגרה!

(קיו מוזיקה.)

(הבלש ניכנס מחזיק שלט "דרושה כליה" שמוליק רואה את הבלש עם אותו שלט)

שמוליק: באת לתרום או להתרים?

נחום: להתרים.

שמוליק: אתה כותב כמו שאני מדבר...מה הבעיה לכתוב מילה בעברית? כותב כליה בלי י'... יאללה פנה פנה...זה תפוס פה...

נחום: למה זה הפינה שלך?

שמוליק: שלי.

נחום: איפה זה כתוב?

שמוליק: בטאבו.

נחום: על שם מי זה רשום?

שמוליק: שששמוליק בן טובים...לך תבדוק בטאבו.

נחום: שמוליק בן טובים איזה יופי. עד מתי אתה פה?

שמוליק: כמו כולם תשע עד חמש.

נחום: יש לי רעיון אני אחכה פה אני אעשה משמרת ערב אחריך...

שמוליק: יש לי רעיון אתה רואה את הגשר שם? כשתגיע לגשר תעבור אותו.

נחום: גשר השלום?

שמוליק: שלום ולא להתראות!

(מופיעה זהבה עם חליפה מהודרת, ומשקפי שמש רחבות שנועדו להסתיר ולהקשות על הזיהוי שלה.)

זהבה: שמוליק!

(מושיט לה כוס נדבות וצולע לעברה)

שמוליק: שלום גברת, את רוצה לתרום לבנאדם חירש עיוור וצולע מחפש תרומת כליה ריאה ולב?

זהבה: יחסית למי שלא נשארו לו איברים אתה דווקא נראה בסדר.

שמוליק: זה לא רק לי זה גם לחברים.

זהבה: שמוליק אתה לא מזהה אותי?

שמוליק: סבתא?

זהבה: אני זהבה אשתו של אברום.

שמוליק: אה...כן...פשוט מקרוב את מתרחקת...

זהבה: אני צריכה ממך טובה.

שמוליק: בשבילך עד חצי הרחוב.

זהבה: אני רוצה שתשיג לי פרח.

שמוליק: יש פה בגינה מלא פרחים.

זהבה: פרח פרח. הפרח שנתת לנורית.

שמוליק: פרח...את רוצה קנאביס?

זהבה: שששש...

שמוליק: שששש

זהבה: ששש....

שמוליק: שינית את דעתך.

זהבה: אפשר שתתן לי וניגמור עם זה?

שמוליק: לא יכול לתת לך דבר כזה.

זהבה: אמרת לי עד חצי הרחוב.

שמוליק: מצטער זה לא בחצי הרחוב שלי.

זהבה: זה לא בשבילי זה בשביל אברום. אני רוצה שיעבור את הראיון

 בשלום. זה ישתלם לך , אברום לא שוכח טובות. בעזרת השם כשתחזור

 לכלא....

שמוליק: אני לא רוצה לחזור לכלא.

זהבה: עוד יותר טוב קדימה אני צריכה את הפרח.

שמוליק: אני צריך שתחתמו לי על הטפסים של הקו...קו...קו...

זהבה: אנחנו לא יכולים.

שמוליק: שאני בנאדם ישר.

זהבה: אני עלולה להיענש על זה על מתן עדות שקר.

שמוליק: העונש על עדות שקר הרבה יותר קל מאשר עונש על סחר בסמים. וחוץ מזה זה לא שקר אני באמת בנאדם ישר.

זהבה: בסדר, אם תביא לי פרח אני אחתום לך בעצמי.

שמוליק: לא יכול.

זהבה: למה?

שמוליק: נשבעתי שאני לא נוגע יותר בחומרים אסורים.

זהבה: אבל אמרת לי שזה לא סמים.

שמוליק: אני אשם שהממשלה אומרת שזה אסור? שארדן לא מעודכן? לא בא לי להסתבך לפני שאני פותח את הקו..קו..קו...

זהבה: תיגע בזה רק עוד פעם אחת, אחרונה ודי. אף אחד לא ידע. בבקשה. אני מתחננת. אני צריכה פרח...

שמוליק: אני צריך, שתי חתימות של אזרחים שומרי חוק.

זהבה: אני אדאג שגם אברום יחתום לך.

שמוליק: יש בעיה.

זהבה: מה הבעיה?

שמוליק: אם אני אתן לך פרח את כבר לא תהיי אזרחית שומרת חוק.

זהבה: אתה צודק.

שמוליק: אבל עכשיו עוד לא נתנתי לך, אז את עדיין שומרת חוק. אז זה הזמן שלך לחתום.

זהבה: בסדר.

שמוליק: אז תחתמי.

(חותמת, שמוליק גאה בתעודה המוצלחת הראשונה בחייו. )

זהבה: את הפרח בבקשה.

שמוליק: כתוב פה שאני בנאדם ישר. עוד חתימה אחת ואני פלס.

זהבה: אפשר את הפרח?

שמוליק: לא יכול.

זהבה: מה עכשיו?

שמוליק: מה עם החתימה של אברום.

זהבה: טוב בסדר אברום יחתום לך מחר אחרי הראיון.

שמוליק: את יכולה לתת לי את ההבטחה הזאת בכתב?

זהבה: אתה לא מאמין לי?

שמוליק: אני מאמין, אבל את יודעת שהסכם בעל פה לא שווה את הנייר שעליו הוא כתוב....

זהבה: אתה לא אסיר אתה עורך דין פלילי. קח עט ונייר , תכתוב מה שאתה רוצה, ואני אחתום.

שמוליק: "הנדון"...טוב בסדר מאמין לך.

זהבה: תודה.

שמוליק: בואי נלך להתאים לך פרח.

זהבה: להתאים לי?! ואם לא יתאים לי?...

(מעבר מוזיקלי- הבלש עוקב אחריהם אל המעבדה עם טלסקופ)

(התפאורה הופכת למשתלת קנאביס)

תמונה חמישית- במשתלה

שמוליק: הכי חשוב להיות בשקט. ניסים! ניסים אתה פה?

זהבה: אין פה אף אחד.

שמוליק: הכי טוב. הוא בטח באיזה סרט.

זהבה: הוא אוהב קולנוע?

שמוליק: לא מרוב החומרים שהוא לוקח הוא כל היום רואה בראש סרטים.

זהבה: מה זה כל הגן הבוטני הזה?

שמוליק: פה אנחנו מגדלים , מעבדים ומפיצים את הסחורה.

זהבה: ממש חברה בע"מ. "סוטול ובניו".

שמוליק: עכשיו תגידי לי מהר מה את רוצה שיקרה לאברום בראיון?

זהבה: אני רוצה שהוא בטוח בעצמו ואם אתה יכול להכניס לו גם קצת שימחת חיים.

שמוליק: אז את רוצה שהוא יהיה ב"היי"!

זהבה: היי....אבל לא היי היי טירליליי...

שמוליק: אפשר היי כזה, אפשר היי היי, ואפשר היי כזה שגם אם אתה יורד ממנו אתה נישאר בהיי עוד כמה שנים טובות.

זהבה: ממש "היי" טק אתם. אני צריכה היי לוא..

שמוליק: למה כזה נמוך?

זהבה: הוא יש לו פחד גבהים.

שמוליק: תראי קנאביס זה עניין של זנים . יש זן שעושה לך חשק לישון...

זהבה: לא תודה מזה יש לנו מספיק.

שמוליק: יש זן עם חומר שמצחיק אותך...עושה לך מצב רוח טוב.

זהבה: זה נחמד אולי...

שמוליק: ויש זן שעושה לך חשק לעשות אהבה.

זהבה: בלי שום קשר לכלום... שים לי עשר כאלה בצד.

שמוליק: זה מלך הקנאביס, אנחנו קוראים לו "פרח האהבה" מי שלוקח את זה

 מתאהב על המקום.

זהבה: יא באמת?

שמוליק: אבל אסור לטעות עם זה אחרת את עלולה

 להתאהב באיזה טמבל.

זהבה: כנראה בטעות לפני עשרים שנה כבר לקחתי את זה..

שמוליק: אני גם עשיתי פעם את הטעות הזאת,

זהבה: גם אתה התחתנת ?

שמוליק: לא לא טעות עד כדי כך. שאפתי את הפרח הזה, ובדיוק באותו יום

 ראיתי ברחוב אתון. עד היום אנחנו ביחד. את נותנת מזה לאברום

 שאיפה אחת והוא אוהב אותך לכל החיים.

זהבה: ואיך אני יודעת... שהוא לא חס וחלילה... ימות מזה?

שמוליק: אף אחד בעולם עוד לא מת מקנאביס.

זהבה: מה אני אביא לו עציץ?

שמוליק: את נותנת לו את זה בתוך ג'וינט.

זהבה: ומאיפה אני מביאה את ה...ג'ונט.

שמוליק: את מגלגלת.

זהבה: מה מגלגלת כמו בעלי גפן?

שמוליק: עזבי, את לוקחת סיגריה רגילה, מרוקנת אותה וממלאה את זה בקנאביס.

זהבה: אבל אברום ניגעל סיגריות.

שמוליק: אז את שמה לו את זה בבאנג.

זהבה: מה זה הנרגילה הזאת?

שמוליק: זה לא נרגילה זה באנג.

זהבה: מה אתם עושים עם הנרגילה הזאת?

שמוליק: שרים "הבה נרגילה..." אני אומר לך זה באנג! את אומרת נרגילה. עוד פעם עוד פעם. לא נותן לך כלום לכי מפה.

זהבה: טוב טוב בסדר רק תגיד לי איך לתת לו.

שמוליק: אנחנו שואפים עם זה את הפרח. ...

זהבה: אז מה נעשה מה?

שמוליק: אז תני לו עוגיה.

זהבה: מה שייך עוגיה?

שמוליק: עוגיה...

זהבה: כל החיים אני מאכילה אותו עוגיות, לא עוזר...

שמוליק: עוגיה. את שמה לו את העוגיה ליד התה או ליד הקפה או המיץ או מים או...סודה

זהבה: נוזל כלשהוא...אבל איפה הפרח?

שמוליק: הקנאביס כבר בפנים. אנחנו טוחנים את הפרח של הקנאביס לאבקה מערבבים עם אבקת סוכר או וניל או זעתר לפי העדה... ומכניסים את

 זה לבצק של העוגיה. יש כאלה שאוהבים את זה גם בממולאים. יש

 כאלה במרוקנים...מה שבא.

זהבה: ממש תוכנית בישול .אתם..בשל והתמסטל!

שמוליק: (נותן לה את העוגיה) בקשה.

זהבה: אז הוא צריך לאכול את העוגיה?

שמוליק: שניכם ביחד.

זהבה: אני מפחדת.

שמוליק: פעם אחת בחיים כדאי לך. תשתחררי קצת מעצמך. אני בפעם הראשונה שלקחתי קנאביס פתחתי את הפה על הגננת שלי. הרגתי אותה. קחי תטעמי.

(מוזיקה)

זהבה: ריבונו של עולם, אם אני לא חוזרת, סימן שקרה לי משהו.. תשמור על אברום שלי ותגיד לו שכל החיים אהבתי אותו. ורק אותו.

שמוליק: אולי את רוצה לכתוב קודם צוואה?...

זהבה: שהכל נהיה בדברו. אמן.

(אוכלת את העוגיה)

זהבה: לא עובד .

שמוליק: תבלעי...

זהבה: יא לא קורה כלום.

שמוליק: ת...ת...תיכף.

זהבה: מתי זה בא?

שמוליק: בקרוב.

זהבה: (לא מודעת לשינוי בקול שלה) זה לא משפיע עלי בכלל. (מתחילה לצחוק)

שמוליק: בכלל לא...

 זהבה: מרגישה קצת מטומטמת.

שמוליק: ההבדל בינינו שלך זה יעבור עוד מעט. כדאי שתלכי לאברום. ואל תחזיקי את זה ככה זה לא אקוואריום!

(ניסים מתפרץ פנימה)

ניסים: שמוליק!

שמוליק: להתראות ניסו.

ניסים: מה אתה עושה פה?

שמוליק: באתי לטפל בשיחים...

ניסים: אמא לא אמרה לך שעוקבים אחריך?

שמוליק: מי?

ניסים: המשטרה.

שמוליק: מה פתאום...

ניסים: אני בעצמי פגשתי את הבלש.

שמוליק: איזה בלש.

ניסים: יא חתיכת דפוק. הם שחררו אותך כדי לעקוב אחריך ולגלות איפה המשתלה. מה אתה בכלל עושה פה? אתה משתף פעולה עם המשטרה?

שמוליק: לא.

ניסים: אז מה אתה עושה פה?

(נחום מתפרץ פנימה)

נחום: עצור! ידיים למעלה! אם אתם לא רוצים לחטוף כדור אז כדאי מאד שלא תזוזו. מה יש לנו פה? משפחת בן טובים בהרכב מלא.

ניסים: לא מכיר אותו .

נחום: תכירו. שמוליק בן טובים, ניסים בן טובים. יפה יפה. עוסקים בחקלאות.

ניסים: אורגנית. זה גודל לבד.

שמוליק: עוסקים בגינון.

ניסים: שמוליק תן לו כרטיס ביקור.

נחום: גנן גידל דגן בגן דגן גדול גדל בגן.

ניסו: גנן גידל דגן בגן דגן גדול גדל בגן.

שמוליק: גנן גידל דגן בגן דגן גדול גדל בגן.

נחום: הטובים לגינון.

(מעבר לבית, זהבה נכנסת מסוממת עם תה ועוגיות , אברום נכנס עייף ומיואש, מודאג מהראיון מחר, מבחין בזהבה עם מגש התה מהלכת זומבית)

אברום: זהבה!

זהבה: עשיתי תה אברום! (מתיישבת) עשיתי תה אברום! (לוקח ממנה את המגש) עשיתי תה אברום!

אברום: אני רואה.

זהבה: קח עוגיה. תיבלע. בלעת?

אברום: את נראית לי אחרת היום.

זהבה: גם אתה נראה לא רע. פתאום.

אברום: רציתי להתייעץ איתך מה להגיד לפרסקי מחר בראיון.

זהבה: הכל יהיה בסדר.

אברום: איך הכל יהיה בסדר?

זהבה: אני אבוא איתך.

אברום: אבל מה אני אגיד לו?

זהבה: תגיד לו....(צוחקת צחוק קטן) תגיד לו...

אברום: למה את צוחקת?

זהבה: תגיד לו פרסקי אני אוהב אותך.

אברום: אבל אני לא אוהב אותו. אותך אני אוהב.

זהבה: מה?

אברום: מה?

זהבה: שמעת משהו?

אברום: לא.

זהבה: היה נדמה לי ששמעתי משהו.

אברום: לא אמרתי כלום.

זהבה: אה...

אברום: אני אוהב אותך. (טריפ)

זהבה: גם אני אוהבת אותך.

 בכלא

בלישכתו של פרסקי, פרסקי מתקין תמונה ארוכה וגבוהה שלו עליה כתוב:

**הכלא הוא ביתך!**

הוא עומד מול התמונה גאה בדמותו הניבטת מהתמונה. )

(נכנס אברום)

אברום: המפקד!

פרסקי: (מבסוט עד הגג לאור לכידת מעבדת הקנאביס) אברום! בוא בוא כנס.

אברום: אני באתי לראיון.

פרסקי: הגעת בדיוק בזמן לחגיגה שלנו. היום אנחנו חוגגים!

אברום: מה אנחנו חוגגים המפקד?

פרסקי: תיכף תראה. נחום! נחום! כנס כנס! תביא איתך את השלל תראה לאברום איך מסיימים משמרת.

נחום: שמאל ימין שמאל. (נכנס נחום עם שמוליק וניסים אזוקים היטב) המפקד העבריינים מוכנים לפקודתך!

אברום: שמוליק?...

שמוליק: מה קורה אברום?

פרסקי: חשפתי הלילה את משתלת הקנאביס הכי גדולה בגוש דן. משתלת בן טובים!

ניסו: בכבוד!

המקור לכל הקנאביס בכלא שלי. אסיר מהאגף שלך. ארגנו להם חמישה ימי נופש פה אצלנו במעצר לפני מישפט, ועם קצת מזל הם יבלו איתנו עוד כמה שנים טובות.

ניסו: עד הצהריים העורך דין שלי משחרר אותי.

פרסקי: את זה עוד נראה. כל מי שמתעסק עם פרסקי גומר רע. מהיום הכלא הזה הולך להיות נקי. 25,000 תיקים על שימוש וסחר בקנאביס פתחנו השנה. ועכשיו זה עולה ל25,002 והכל בזכות מי?

נחום: בזכותך המפקד.

פרסקי: תודה נחום.

נחום: עם רמת תושיה ותיחכום כאלה היית צריך להיות לפחות...

פרסקי: לפחות מה?

נחום: אה...

שמוליק: עדיף תשתוק.

אברום: ברכות המפקד.

פרסקי: תודה אברום כשמגיע מגיע. נפלת עלי ביום טוב. אז מה אתה אומר אברום, אולי בכל זאת נישלח אותך לקורס קצינים?

אברום: אני אשמח המפקד.

פרסקי: למה לא?..אתה לא פחות גרוע מאף אחד אחר פה.

(זהבה נכנסת פרסקי אינו מבחין בה)

פרסקי ממשיך: אתה לעולם , לעולם לא תהייה קצין. אתה תגמור את החיים שלך בתור סוהר זוטר באגף ב' משמאל לצינוק. (מבחין בזהבה) זהבה! ברוכה הבאה, זהבה והעוגיות. באת בדיוק בזמן לחגיגה של אברום. אני יכול לבשר לך שבעלך הולך להישאר באגף ב' עד סוף ימיו.

זהבה: אני מבינה. אני הבאתי לו את העוגיות שהוא אוהב...הוא שכח אותם בבית.

פרסקי: איזו אשה מסורה. תלמד אברום תלמד מה זאת מסירות לעבודה. אני אתן לו את את זה...תודה זהבה...אני יכול לטעום אחת?

זהבה: למה לא....

פרסקי: ממממ...מיוחדות....

ניסו: אפשר גם עוגיה לא טעמנו כלום מהבוקר!

פרסקי: שלא תגידו שמנהל הכלא לא נדיב. (מחלק להם ונותן לאברום את הצנצנת)

ניסו: מה זה ? זה עוגיית קנאביס!

פרסקי: מה אמרת?

ניסו: אה לא לא, אמרתי ...הוא קנה ביס! קח ביס קח.

פרסקי: (טועם שוב ומבחין בטעם) זה עוגיית קנאביס! איך הגיעו לידייך עוגיות קנאביס?

שמוליק: אני נתתי לה. אם צריך לעצור מישהו תעצור אותי.

פרסקי: אבל אתה כבר עצור.

שמוליק: אז הכל בסדר!

פרסקי: אברום...אשתך מבריחה עוגיות קנאביס לתוך הכלא? ברגע זה גזרת את דינך לא להיות אפילו סוהר.

אברום: אני יודע המפקד. אני מתפטר.

זהבה: טוב אז תודה רבה על הכל ולהתראות.

פרסקי: אפ אפ אפ! לא כל כך מהר! אתם עצורים! גם אתה וגם את על שימוש וסחר בקנאביס. נחום! תכניס אותם למעצר!

אתה מבין אברום? לא כל אחד יכול להיות סוהר! זה דורש תכונות מיוחדות. מנהיגות, כריזמה, תעוזה, אברום! תראה אותי אברום! זאת עמדה שרק יחידי סגולה יכולים להגיע אליה.

זהבה: המפקד פרסקי, כיחיד סגולה גם אתה אכלת עוגיה קנאביס. לא אחת. ארבע.

פרסקי: אז אני חייב לעצור את עצמי. בעצמי. פרסקי! למעצר! (מוריד את התמונה שלו וניכנס איתה לכלא)

 (פרסקי ניכנס לכלא , כולם עומדים על הסורגים, הכלא מסתובב בחזרה לתמונת הפתיחה.)

חוזר שמוליק לבוש חלוק של אופה

בקיצור, מה אני אגיד לכם.... אומרים שקנאביס עוזר לאנשים, אבל לא תמיד זה נכון. אח שלי ניסים למשל, לא משנה כמה קנאביס הוא שאף נישאר אותו דרק. בוא נגיד שיש בגוף שלו יותר קנאביס ממה שהוא גידל. למזלי הוא גם נישאר בכלא להרבה זמן. איך אני השתחררתי אתם שואלים? השופט ששפט אותי היה צריך דחוף קנאביס רפואי לא עלינו ולא אישרו לו. שופט! למזלו פגש אותי. בדרך החוצה פגשתי מובטל אחד והצעתי לו להיכנס איתי שותף בקו קו קו...

אברום: (נכנס עם בגדי אופה) קונדיטוריה. שמוליק, די לברבר עם הקליינטים. כל המעמולים מוכנים למשלוח . אני צריך לנסוע למישרד הבריאות להאריך לנו את הרשיון. השוק חם אש. יצאה עכשיו שמועה חדשה שקנאביס רפואי עוזר בצירי לידה, אבנים בכיס המרה, כבד שומני, והרזיה מהירה. ויש לי פה הזמנה לבורקסים מיוחדים לישיבת הממשלה. בורקאנאביס! גילו עכשיו שקנאביס מונע שחיתויות.

שמוליק: כבר בא...

אברום: נו יאללה יש לנו חלוקה.

שמוליק: אני בא. עובד חרוץ. אבל שלא תטעו... אנחנו מחלקים רק למי שמותר ולחברים ולמי שמבקש ממש יפה. זה לא לילדים. אה...אפרופו ילדים....

זהבה: שמוליק למה כל כך הרבה מלח בעוגיה מתוקה. ובפעם הבאה תוסיף עוד קורט של עלים ירוקים. אל תתביישו. זה מותר. אנשים אוהבים את זה. אל תידאג אנשים אוהבים את זה. (נכנסת עם תינוק שהיא מיניקה) ועוד טיפ טיפה מלח לא יזיק. שמוליק תעשה טובה שיגע אותי, קח אותו קצת, תשגע אתה אותו.

זהבה: שמוליק! (מוסרת לו את התינוק) תעשה טובה קח אותו קצת.

שמוליק: בכיף! היא המאסטר שפית שלנו...כשיש לה זמן...כשפרח לא משגע אותה. זה התינוק הקטן שנולד להם. פרח. פרח פרח! .מי רוצה להיות סוהר כשהוא יהיה גדול? מי רוצה? לא רוצה להיות סוהר! צודק! לפעמים אני מסתכל עליו ורואה שהוא גם קצת דומה לי... מה אני אגיד לכם...החיים זה חומר טוב.

סוף!